Sekretarja Klinton kritikon planet e kishës evangjeliste për të djegur Kuranin
Organizata e vogël e krishterë do t’i djegë të shtunën disa kopje Kurani në shenjë proteste kundër ektremistëve të dhunshëm Islamistë
I përndershmi Terry Jones, prifti i kishës thotë se pavarësisht nga kërcënimet me vdekje, ai dhe anëtarë të tjerë të kishës kanë në plan të djegin 200 kuranë të shtunën. I përndershmi Xhons thotë se anëtarët e tjerë të kishës tani mbajnë pistoleta për të mbrojtur besimtarët. Ai thotë se synimi i djegies së Kuranëve është që t’i dërgohet një mesazh al-Kaidës, grupit të dhunshëm që bëri sulmet terroriste në Nju Jork dhe Uashington para nëntë vjetësh. I përndershmi Xhons thotë se esktremizmi islamik përbën një kërcënim për Shtetet e Bashkuara dhe botën. Por ai thotë se myslimanët e moderuar duhet të ndjehen të lirë të ushtrojnë besimin e tyre në vend. Ai thotë se mesazhi i kishës nuk është për të gjithë myslimanët. Në Afganistan, disa mendojnë se djegia i drejtohet myslimanëve kudo që janë. Qindra vetë u mblodhën në Kabul për të denoncuar Xhonsin dhe përdhosjen e Kuranit. Dhe komandanti më i lartë i forcave amerikane dhe NATO-s në Afganistan, Gjenerali David Petreas thotë se djegia e Kuranit mund t’i bëjë militantët islamikë që të ndërmarrin sulme të reja ndaj trupave perëndimore. Në Florida, udhëheqësit myslimanë në një xhami po bëjnë thirrje për një përgjigje të matur. Instituti Darul Ulum në Pembroke Pines mblodhi besimtarët dhe udhëheqësit e besimeve të tjera për të diskutuar për planin e djegies së Kuranit. I përndershmi Renuik Bell është prift i një kishe aty pranë. Ai tha se shumë pak të krishterë do të përkrahnin djegien e Kuranit. Udhëheqës të komuniteteve Hindu, budiste dhe hebraike ishin dakord. Imam Shaikh Shafayat Mohamed e organizoi aktivitetin për të konsoliduar mirëkuptimit mes besimeve të ndryshme. Ai tha se besimtarët duhet të dëgjonin mesazhin e udhëheqësve të tjerë fetarë që janë kundër djegies së Kuranit. Për shumë besimtarë, ideja e përdhosjes së Kuranit mund të ngjallë emocione të forta. Por Antoni Abdullah Sanpedro thotë se myslimanët dhe të tjerët duhet të punojnë për t’i tejkaluar këto ndjenja. Udhëheqësit e xhamisë thonë se veprime të tilla mund t’i bashkojnë besimet e ndryshme dhe të zbusin tensionet, të cilat ata thonë se do të provokohen nga djegia e Kuranit.